**การวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุ   
คณะเภสัชศาสตร์ มหาวิทยาลัยมหาสารคาม**

**Participatory Action Research for Development of Administration Procurement for Faculty of Pharmacy, Mahasarakham University**

พิศมัย สอนสา1

**บทคัดย่อ**

การวิจัยครั้งนี้จึงมีความมุ่งหมาย 1) เพื่อศึกษาสภาพปัญหางานพัสดุคณะเภสัชศาสตร์ มหาวิทยาลัยมหาสารคาม และ 2) เพื่อพัฒนาระบบการบริหารงานพัสดุ คณะเภสัชศาสตร์ มหาวิทยาลัยมหาสารคาม

แบบมีส่วนร่วม โดยใช้หลักวิจัยปฏิบัติการ (Action Research) ตามแนวคิดของ เคมมิส (Kemmis) และ

แม็กแท็กการ์ท (McTaggart) แบ่งเป็น 2 วงรอบ แต่ละวงรอบประกอบด้วย การวางแผน (Planning)

การปฏิบัติ (Action) การสังเกต (Observation) และการสะท้อนผล (Reflection) กลุ่มผู้วิจัย จำนวน 6 คน กลุ่มผู้ให้ข้อมูลเพิ่มเติม จำนวน 2 คน กลยุทธ์ได้แก่ การประชุมเชิงปฏิบัติการ การศึกษาจากระเบียบ

และการนิเทศภายใน เครื่องมือที่ใช้ในการเก็บรวบรวมข้อมูลได้แก่ แบบบันทึกการประชุม แบบสังเกต

แบบสัมภาษณ์ แบบนิเทศ และแบบสอบถามเพื่อการวิจัย กลุ่มเป้าหมายที่ใช้ในการวิจัยคือ บุคลากร

คณะเภสัชศาสตร์ มหาวิทยาลัยมหาสารคาม จำนวน 35 คน การตรวจสอบข้อมูลใช้เทคนิคการตรวจข้อมูลแบบสามเส้า (Triangulation Technique) และนำเสนอผลการศึกษาค้นคว้าเชิงพรรณนา สถิติที่ใช้ใน

การวิเคราะห์ข้อมูลได้แก่ ค่าเฉลี่ย และค่าเบี่ยงเบนมาตรฐาน ผลการวิจัยปรากฎดังนี้

1. สภาพปัญหางานพัสดุ คณะเภสัชศาสตร์ มหาวิทยาลัยมหาสารคาม ในวงรอบที่ 1 ใช้  
กลยุทธ์การประชุมเชิงปฏิบัติการ การศึกษาจากระเบียบ พบว่า งานพัสดุคณะเภสัชศาสตร์ มีปัญหาอยู่   
3 ด้านคือ 1) ด้านผู้ปฏิบัติงาน 2) ด้านระเบียบพัสดุ 3) ด้านระบบอิเล็กทรอนิกส์ บุคลากรภายในคณะ

มีความคิดเห็นในสภาพปัจจุบันต่องานพัสดุอยู่ในระดับมาก และบุคลากรมีความคิดเห็นในสภาพปัจจุบัน

ของการมีส่วนร่วมที่มีต่องานพัสดุ โดยรวมอยู่ในระดับมาก

2. การพัฒนาการบริหารงานพัสดุ ในวงรอบที่ 2 ใช้กลยุทธ์นิเทศภายใน พบว่า ผู้ร่วมวิจัย

ได้จัดทำขั้นตอนการจัดซื้อจัดจ้าง จัดทำแบบฟอร์มออนไลน์ ค้นหาข้อมูลระเบียบบนเว็บไซต์ ทำให้ผู้ปฏิบัติงานทำงานได้อย่างมีประสิทธิภาพมากขึ้น

**คำสำคัญ** : วิจัยปฏิบัติการ, งานพัสดุ, แบบมีส่วนร่วม

----------------------------------------------------------------------------

1 นักวิชาการพัสดุ, คณะเภสัชศาสตร์ มหาวิทยาลัยมหาสารคาม อำเภอกันทรวิชัย จังหวัดมหาสารคาม

E-mail : Procure.pharm@gmail.com

โดยสรุป การวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุคณะเภสัชศาสตร์

มหาวิทยาลัยมหาสารคาม โดยใช้กลยุทธ์การประชุม การศึกษาจากระเบียบและการนิเทศภายใน ทำให้

การปฏิบัติงานมีประสิทธิภาพมากยิ่งขึ้น

**Abstract**

this study aimed: 1) to investigate the actual problems existing in the process of the office supply management, Faculty of Pharmacy, Mahasarakham University; and 2) to develop the process of the office supply management, Faculty of Pharmacy, Mahasarakham University. In particular, the study was conducted as an action research based on Kemmis’s and McTaggart’s conceptual framework. Meanwhile, the research methodology was to investigate 2 annual rounds concerning Planning, Action, Observation, and Reflection.

The participants in this study included a group of 6 researchers and 2 additional informants. In this study, workshop, law, and internal supervision were applied as the useful strategic approaches. Besides, the research instrument for data collection consisted of minutes, observation form, interview form, internal supervision form, and questionnaire, and the target group for this study was 35 staffs of Faculty of Pharmacy, Mahasarakham University. The triangulation technique was implemented for examining the data which was presented as a descriptive study, as well as the useful statistical approaches i.e. Mean and Standard Deviation were purposively applied. The results were found as follows.

1. The actual problems existing in the process of the office supply management, Faculty of Pharmacy, Mahasarakham University, in 1st annual round, were revealed in 3 aspects as follows: 1) the staff’s performance; 2) rules and regulations; and 3) information system; The staff’s opinion toward the mentions problems was showed as ‘Well’.

2. Regarding the development of the supply management in 2nd annual round, it was found that the procurement process, form online and search for regulation on the website created by the researchers to demonstrate the office supply management, procedures, and performance, had helped the staffs to understand more about the rules and regulations, so that their performance was improved and becomes more effective.

In conclusion, Participatory Action Research for Development of

Administration Procurement for Faculty of Pharmacy Mahasarakham University through the workshop, law, and internal supervision, practically increased the staff’s performance to be more effective in managing the supplies.

**Keyword :** Action Research, Supply Management, Participatory

**บทนำ**

การบริหารงานพัสดุในปัจจุบันถึงแม้ว่าทางราชการ

จะมีระเบียบข้อบังคับ ซึ่งปัจจัยทางการบริหารที่สำคัญ ประกอบด้วย คน เงิน วัสดุ อุปกรณ์การบริหารจัดการ แม้ว่าทรัพยากรมนุษย์จะมีความสำคัญและบริหารยากมากที่สุด แต่ก็เป็นที่ยอมรับโดยทั่วไปว่า “พัสดุ” เป็นปัจจัยหลักที่สำคัญอย่างหนึ่งในการบริหารงานนอกเหนือจากการบริหารอย่างอื่น ความสำคัญของพัสดุ ในระดับประเทศนั้น รัฐบาลให้ความสำคัญโดยวางระเบียบปฏิบัติให้เป็นแนวทางเดียวกันทั่วประเทศ จากพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เปลี่ยนแปลงระเบียบเพื่อให้เกิดความคล่องตัว สอดคล้องกับยุคสมัยที่เปลี่ยนไปตามกระแสโลกาภิวัตน์ ถึงแม้ว่าการกำหนดหลักการและวิธีปฏิบัติเกี่ยวกับการจัดตั้งงบประมาณ การจัดหา การควบคุม และการจำหน่ายพัสดุครุภัณฑ์ต่าง ๆ ไว้แล้วก็ตาม แต่ก็ยังมิได้ครอบคลุมวงจรทั้งหมดของกระบวนการบริหารงานพัสดุที่สมบูรณ์ จึงมักประสบปัญหาในทางปฏิบัติอยู่เสมอผลคือ การบริหารงานหลายโครงการไม่บรรลุผลสำเร็จตามเป้าที่วางไว้ ทั้งยังก่อให้เกิดความสิ้นเปลืองในด้านกำลังคน และทรัพยากรอื่นๆ ด้วย ซึ่งปัญหาด้านการจัดการงานพัสดุที่ยังมิได้มีการปรับปรุงแก้ไขให้ถูกต้องตามมาตรฐานสากล โดยส่วนใหญ่การพัสดุมักจะมุ่งเน้นด้านการจัดหาเป็นหลัก อีกทั้งนโยบายที่กำหนดให้ส่วนราชการต่าง ๆ มีการเร่งรัดการเบิกจ่ายงบประมาณตามแผนงานที่กำหนดในปีงบประมาณ

ในการบริหารองค์การนั้น

การปฏิบัติงานด้านต่าง ๆ ในองค์การจำเป็นต้องใช้พัสดุ เพราะเป็นเครื่องมือที่ช่วยการปฏิบัติงานให้มีประสิทธิภาพยิ่งขึ้น การปฏิบัติงานพัสดุเป็นงานที่มีความสำคัญต่อการปฏิบัติราชการทุกกลุ่มสาขา และเป็นงานหลักของการปฏิบัติที่ช่วยเสริมสร้างและบริการแก่งานอื่นๆ ให้ดำเนินไปด้วยความสะดวกรวดเร็ว และง่ายต่อการปฏิบัติ การปฏิบัติงานพัสดุ   
จึงถือได้ว่าเป็นเครื่องมืออันสำคัญยิ่ง สำหรับการปฏิบัติงานทุกประเภท ซึ่งเป็นการดำเนินการ

ให้เกิดความสะดวก และงานด้านอื่น จะราบรื่นเรียบร้อยเพียงใด ก็ต้องอาศัยความร่วมมือของฝ่ายพัสดุ ซึ่งจะช่วยให้การใช้ทรัพยากรอย่างประหยัดและคุ้มค่า นอกจากนี้ งานพัสดุยังเป็นงานที่สนับสนุน แผนงาน โครงการต่าง ๆ ซึ่งได้วางแผนไว้โดยมีของพอใช้ตลอดเวลา ให้งานและโครงการที่วางแผนดำเนินไปได้และการบริการสิ่งอำนวยความสะดวก มีอุปกรณ์ เครื่องมือเครื่องใช้ ยังรวมถึงการสร้างความสะดวกสบายในการทำงานด้วย พัสดุที่ใช้ในการปฏิบัติงานเปรียบเสมือนเส้นเลือดที่หล่อเลี้ยงให้ชีวิตดำรงอยู่ ไม่มีองค์กรใดสามารถปฏิบัติงานได้โดยปราศจากพัสดุเหล่านี้ได้ สิ่งที่เป็นตัวบ่งชี้ให้เห็นว่าการปฏิบัติงานพัสดุถูกละเลย ก็คือ การไม่มีสถิติความต้องการ หรืออัตราการใช้พัสดุที่แน่นอน การสั่งซื้อพัสดุเร็วหรือช้ากว่าความจำเป็น เพราะคนทั่วไปคิดว่าการปฏิบัติงานพัสดุเป็นเรื่องของการจัดซื้อ ซึ่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 [1] เน้นเรื่องของการจัดซื้อเป็นส่วนใหญ่ ซึ่งตามระบบการปฏิบัติงานพัสดุ คือ

การจัดทำเอง การซื้อ การจ้าง การจ้างที่ปรึกษา การจ้างออกแบบและควบคุมงาน การแลกเปลี่ยน การเช่า

การควบคุม การจำหน่าย และการดำเนินการอื่น ๆ

จากที่ผู้ทำการวิจัยมีประสบการณ์ในการปฏิบัติงานด้านพัสดุ คณะเภสัชศาสตร์ มหาวิทยาลัยมหาสารคาม ภายใต้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 พบว่า ในการปฏิบัติงานด้านพัสดุมีปัญหาในการจัดซื้อจัดจ้าง การควบคุม และการจำหน่าย ซึ่งมีวิธีปฏิบัติที่แตกต่างกัน นอกจากนี้ยังมีที่บุคลากร และผู้บริหารขาดความเข้าใจ ทำให้การปฏิบัติงานด้านพัสดุขาดความคล่องตัว จึงได้นำหลักการวิจัยปฏิบัติการแบบมีส่วนร่วม (Participatory Action Research-PAR) เข้ามาบริหารจัดการในด้านพัสดุ เพื่อหาแนวทางในการพัฒนาปรับปรุง และแก้ไขปัญหาดังกล่าว เพื่อให้การปฏิบัติงานมีประสิทธิภาพ และมหาวิทยาลัยได้รับประโยชน์จากการปฏิบัติงานด้านพัสดุอย่างมีประสิทธิภาพมากยิ่งขึ้น

**วัตถุประสงค์ของการวิจัย**

1. เพื่อศึกษาสภาพปัญหางานพัสดุคณะเภสัชศาสตร์ มหาวิทยาลัยมหาสารคาม

2. เพื่อพัฒนาระบบการบริหารงานพัสดุ คณะเภสัชศาสตร์ มหาวิทยาลัยมหาสารคาม แบบมีส่วนร่วม

**วิธีการดำเนินการวิจัย**

1. กลุ่มผู้ร่วมวิจัยและผู้ให้ข้อมูล

1.1 กลุ่มผู้ร่วมวิจัย ซึ่งผู้วิจัยได้ร่วมปรึกษากับบุคลากร ดังนี้

1.1.1 ผู้วิจัย ซึ่งปฏิบัติหน้าที่งานพัสดุ

1.1.2 บุคลากรที่มีส่วนเกี่ยวข้องในการปฏิบัติเกี่ยวกับงานพัสดุ คณะเภสัชศาสตร์ มหาสารคาม จำนวน 5 คน

1.2 กลุ่มผู้ให้ข้อมูลเพิ่มเติม คือ หัวหน้างานพัสดุ และรองคณบดีฝ่ายบริหาร

1.3 กลุ่มเป้าหมาย ได้แก่ บุคลากร คณะเภสัชศาสตร์ มหาวิทยาลัยมหาสารคาม จำนวน 35 คน

2. กรอบกลยุทธ์ในการวิจัย ประกอบด้วย

2.1 การประชุมเชิงปฏิบัติการ

2.2 การศึกษาจากระเบียบ

2.3 การนิเทศภายใน

3. วิธีการวิจัย

วิธีการวิจัยครั้งนี้ ใช้หลักและวิธีการของการวิจัยปฏิบัติการ ตามแนวคิดของ Kemmis และ McTaggart [2] เพื่อใช้ในการวิจัยประกอบด้วย การวางแผน (Planning) การปฏิบัติ (Action) การสังเกต (Observation) และการสะท้อนผล (Reflection)

4. เครื่องมือที่ใช้ในการวิจัย

4.1 แบบสัมภาษณ์แบบมีโครงสร้าง สำหรับสัมภาษณ์ผู้ร่วมวิจัยและผู้ให้ข้อมูลเพิ่มเติม เพื่อการศึกษาสภาพปัจจุบันและปัญหางานพัสดุ รวมทั้งติดตามผลพัฒนางานพัสดุแบบมีส่วนร่วม

4.2 แบบสังเกตการประชุม สำหรับใช้สังเกตผู้เข้าร่วมประชุมเชิงปฏิบัติการในการมีส่วนร่วมการพัฒนางานพัสดุ

4.3 แบบบันทึกการประชุมเชิงปฏิบัติการ ของผู้ร่วมวิจัย และผู้ให้ข้อมูลเพิ่มเติม

4.4 แบบสอบถามการวิจัย เพื่อศึกษาสภาพปัญหาของการมีส่วนร่วมและความต้องการมีส่วนร่วมเกี่ยวกับงานพัสดุของบุคลากรภายในคณะเภสัชศาสตร์ มหาวิทยาลัยมหาสารคาม ลักษณะแบบสอบถามเป็นแบบตรวจสอบรายการ (Checklist) ซึ่งแบบสอบถาม ประกอบด้วย

ส่วนที่ 1 ข้อมูลทั่วไป ประกอบด้วย เพศ อายุ

ประสบการณ์การทำงาน ระดับการศึกษา สายการปฏิบัติงาน และตำแหน่ง

ส่วนที่ 2 ด้านสภาพปัจจุบัน ปัญหาต่องานพัสดุ

คณะเภสัชศาสตร์ จำนวน 25 ข้อ

ส่วนที่ 3 ด้านความคิดเห็นในสภาพปัจจุบันของ

การมีส่วนร่วมต่องานพัสดุ จำนวน 15 ข้อ

ในส่วนที่ 2 และ 3 ลักษณะแบบสอบถามเป็นแบบมาตราส่วนประมาณค่า (Rating Scale) แบ่งระดับความคิดเห็นเป็น 5 ระดับ คือ ระดับมากที่สุด มาก ปานกลาง น้อย และน้อยที่สุด

การวิจัยนำเสนอข้อมูลในรูปแบบตารางควบคู่กับการบรรยายและสรุปผลการวิจัย โดยผู้วิจัยกำหนดน้ำหนักหรือคะแนนเป็น 5 ระดับ [3] ซึ่งกำหนดค่าคะแนนของแต่ละระดับ คือ ระดับความคิดเห็นมากที่สุด กำหนดให้ 5 คะแนน ระดับความคิดเห็นมากกำหนดให้ 4 คะแนน ระดับความคิดเห็นปานกลาง กำหนดให้ 3 คะแนน ระดับความคิดเห็นน้อย กำหนดให้ 2 คะแนน ระดับความคิดเห็นน้อยที่สุดกำหนดให้ 1 คะแนน จากนั้นนำข้อมูลหาค่าเฉลี่ยของคำตอบแบบสอบถาม โดยใช้เกณฑ์ในการแปลความหมายของค่าเฉลี่ย ดังนี้

ค่าเฉลี่ย 4.51 – 5.00 หมายถึง มีความคิดเห็นอยู่ในระดับมากที่สุด

ค่าเฉลี่ย 3.51 – 4.50 หมายถึง มีความคิดเห็นอยู่ในระดับมาก

ค่าเฉลี่ย 2.51 – 3.50 หมายถึง มีความคิดเห็นอยู่ในระดับปานกลาง

ค่าเฉลี่ย 1.51 – 2.50 หมายถึง มีความคิดเห็นอยู่ในระดับน้อย

ค่าเฉลี่ย 0.51 – 1.50 หมายถึง มีความคิดเห็นอยู่ในระดับน้อยที่สุด

5. สถิติที่ใช้ในการวิเคราะห์ข้อมูลได้แก่ ร้อยละ

ค่าเฉลี่ย (Mean) ส่วนเบี่ยงเบนมาตรฐาน (Standard

Deviation) และสัมประสิทธิ์สหสัมพันธ์อย่างง่าย

**ขั้นตอนการดำเนินการวิจัย**

ในการวิจัยครั้งนี้ ผู้วิจัย ใช้หลักการวิจัยปฏิบัติการ ตามแนวคิดของ Kemmis และ Mctaggart โดยดำเนินการเป็นวงรอบ (Spiral) แต่ละวงรอบประกอบด้วย

1. การวางแผน (Planning)

ผู้วิจัยสะท้อนให้เห็นผลการวิเคราะห์สภาพปัจจุบัน โดยการวิเคราะห์สภาพการณ์ร่วมกันของกลุ่มผู้ร่วมวิจัยในการกำหนดวิธีและกิจกรรมการพัฒนาและแผนปฏิบัติการ ดังนี้

1.1 ศึกษาสภาพปัจจุบัน ปัญหา ความต้องการ  
มีส่วนร่วม และแนวทางการพัฒนาระบบงานพัสดุ คณะเภสัชศาสตร์ โดยสอบถามกับบุคลากรภายในคณะเภสัชศาสตร์ และการประชุมเชิงปฏิบัติการระหว่างผู้วิจัยและกลุ่มผู้ร่วมวิจัย ค้นคว้าปรึกษาหารือ และรวบรวมข้อมูลจากการสังเกต การสัมภาษณ์ และการบันทึกผลการประชุม

1.2 กลยุทธ์การพัฒนางานพัสดุ

เพื่อให้การพัฒนางานพัสดุแบบมีส่วนร่วม มีประสิทธิภาพยิ่งขึ้น ผู้วิจัยและผู้ร่วมวิจัยจึงกำหนดกลยุทธ์ในการพัฒนาระบบงาน 3 วิธี คือการประชุมเชิงปฏิบัติการ การศึกษาจากระเบียบ และการนิเทศภายใน

1.3 แผนการปฏิบัติ (Action Plan)

ในการวิจัยครั้งนี้ กลุ่มผู้ร่วมวิจัยได้จัดทำแผนปฏิบัติการพัฒนางานพัสดุแบบมีส่วนร่วม คณะเภสัชศาสตร์และสรุปเป็นตารางแผนปฏิบัติการดังนี้

ตารางที่ 1 แผนการปฏิบัติงานการพัฒนาการบริหารงานพัสดุแบบมีส่วนร่วม คณะเภสัชศาสตร์ มหาวิทยาลัย

มหาสารคาม วงรอบที่ 1

|  |  |  |  |  |
| --- | --- | --- | --- | --- |
| กิจกรรม/กลยุทธ์ | เป้าหมาย | ผู้ที่เกี่ยวข้องในการดำเนินกิจกรรม | วิธีเก็บรวบรวมข้อมูล | เครื่องมือที่ใช้ |
| 1. การศึกษาปัญหางานพัสดุและความต้องการมีส่วนร่วมของบุคลากรภายในคณะ | เพื่อให้ทราบสภาพปัญหาของงานพัสดุ | บุคลากรภายในคณะเภสัชศาสตร์ | - วิเคราะห์แบบสอบถาม | - แบบสอบถาม การวิจัย |
| 2. ศึกษารายละเอียด ตามข้อบังคับ การดำเนินงานเกี่ยวกับงานพัสดุ  - การประชุมเชิงปฏิบัติการ  - ศึกษาจากระเบียบ | เพื่อให้ทราบระเบียบ ข้อบังคับเกี่ยวกับงานพัสดุ วิธีการ ขั้นตอน  การดำเนินงานงานพัสดุ | - ผู้ร่วมวิจัย  - ผู้ให้ข้อมูลเพิ่มเติม | - วิเคราะห์บันทึก  การประชุม  - วิเคราะห์การสังเกต  - วิเคราะห์การสัมภาษณ์ | - แบบบันทึก การประชุมเชิงปฏิบัติการ  - แบบสังเกต  - แบบสัมภาษณ์ |

2. การปฏิบัติ (Action)

ผู้วิจัยได้นำแผนปฏิบัติตามลำดับกิจกรรมต่าง ๆ โดยคำนึงถึงความเหมาะสมและยืดหยุ่นได้ตามสภาพการณ์หรือบริบทของคณะ โดยดำเนินกิจกรรมตามแผนปฏิบัติการ ดังนี้

2.1 การเตรียมความพร้อมในการดำเนินงานตามแผนในแต่ละขั้นตอน

2.2 การประสานและมอบหมายการปฏิบัติงานให้ชัดเจน

2.3 ดำเนินการตามแผนที่ได้กำหนดไว้อย่างเคร่งครัด ตามขั้นตอนการปฏิบัติงาน

3. การสังเกต (Observation) ผู้วิจัยได้ดำเนินการ

เก็บรวบรวมข้อมูลจากการปฏิบัติตามแผนปฏิบัติงานในแต่ละกิจกรรม โดยใช้เครื่องมือในการดำเนินการเพื่อสะท้อนผลการดำเนินงาน

4. การสะท้อนผล (Reflection) กลุ่มผู้ร่วมวิจัยได้พิจารณาอภิปรายร่วมกันจากการเก็บรวบรวมข้อมูล  
ที่ได้จากการสังเกต การสัมภาษณ์ บันทึกการประชุม มาทำการวิเคราะห์ข้อมูล เพื่อสะท้อนผลปัญหาและหาแนวทางในการแก้ไขปัญหาร่วมกันใน ในวงรอบต่อไป

จากปัญหาในวงรอบที่ 1 ผู้วิจัยได้แก้ไขปัญหาและดำเนินการ สอบถามกับผู้ร่วมวิจัย ในลักษณะ  
การนิเทศภายใน ในวงรอบที่ 2

ตารางที่ 2 แผนปฏิบัติการ การพัฒนาการบริหารงานพัสดุแบบมีส่วนร่วม คณะเภสัชศาสตร์ มหาวิทยาลัย

มหาสารคาม วงรอบที่ 2

|  |  |  |  |  |  |
| --- | --- | --- | --- | --- | --- |
| กิจกรรม | เป้าหมาย | ผู้เกี่ยวข้อง | การเก็บรวบรวมข้อมูล | เครื่องมือที่ใช้ | แหล่งข้อมูล |
| นิเทศภายใน | สรุปผลการดำเนินการ และประเมินผลประสิทธิภาพที่ได้จากการมีส่วนร่วม | - ผู้ร่วมวิจัย  - ผู้ให้ข้อมูลเพิ่มเติม | การสัมภาษณ์ | แบบสัมภาษณ์ | - ผู้ร่วมวิจัย  - ผู้ให้ข้อมูลเพิ่มเติม |

**ผลการวิจัย**

ผู้วิจัยได้ดำเนินการรวบรวมข้อมูลจากการสังเกต การสัมภาษณ์ และการบันทึกการประชุมเชิงปฏิบัติการ ของกลุ่มผู้ร่วมวิจัยและผู้ให้ข้อมูลเพิ่มเติม นำมาตรวจสอบความถูกต้อง สมบูรณ์ เชื่อถือได้ และจำแนกข้อมูลจัดหมวดหมู่ตามขอบเขตการวิจัย และเสนอผลการวิจัยในรูปของความเรียงหรือรูปแบบการบรรยาย (Narrative Form) โดยยึดหลักเทคนิคสามเส้า (Triangulation) ทั้งทางด้านข้อมูล (Data Triangulation) ด้านผู้วิจัย (Investigator Triangulation) และด้านวิธีการ (Methodological Triangulation) จากผลวิเคราะห์ข้อมูลสามารถสรุปผลได้ดังนี้

1. ข้อมูลทั่วไป พบว่า กลุ่มตัวอย่างจำแนกตามเพศ

ส่วนใหญ่เป็นเพศหญิงร้อยละ 74.3 รองลงมาเป็นเพศชายร้อยละ 25.7 เมื่อจำแนกตามอายุบุคลากรส่วนใหญ่มีช่วงอายุ 30-40 ปี ร้อยละ 54.3 รองลงมามีอายุ 41-50 ปี ร้อยละ 37.1 เมื่อจำแนกตามประสบการณ์ทำงานส่วนใหญ่มีประสบการณ์ระหว่าง 6-10 ปี และประสบการณ์มากกว่า 10 ปี ร้อยละ 40.0 เมื่อจำแนกตามระดับการศึกษาส่วนใหญ่ระดับปริญญาเอก ร้อยละ 54.3 รองลงมาปริญญาโท ร้อยละ 28.6 เมื่อจำแนกตามสายการปฏิบัติงานส่วนใหญ่เป็นสายวิชาการ ร้อยละ 65.7 รองลงมาสายสนับสนุนวิชาการ ร้อยละ 34.3 และเมื่อจำแนกตามตำแหน่งบุคลากร ส่วนใหญ่เป็นตำแหน่งผู้ช่วยศาสตราจารย์

ร้อยละ 40.0 รองลงมาพนักงานมหาวิทยาลัย ร้อยละ 25.7

2. ผลการวิเคราะห์ความคิดเห็นของบุคลากรที่มีต่องานพัสดุ

ตารางที่ 3 ความคิดเห็นของบุคลากรที่มีต่องานพัสดุ คณะเภสัชศาสตร์

|  |  |  |  |
| --- | --- | --- | --- |
| รายการ |  | S.D. | ระดับความคิดเห็น |
| 1. ท่านได้รับงบประมาณในการจัดซื้อ/จัดจ้างพัสดุเพียงพอกับความต้องการ | 3.48 | .74 | ปานกลาง |
| 2. ท่านมีการวางแผนในการจัดซื้อ/จัดจ้างพัสดุที่เหมาะสม | 3.57 | .77 | มาก |
| 3. ท่านได้รับจัดสรรงบประมาณเกี่ยวกับการจัดซื้อจัดจ้างพัสดุมีความเหมาะสมหรือไม่ | 3.48 | .78 | ปานกลาง |
| 4. ท่านเข้าใจระเบียบการจัดซื้อจัดจ้างพัสดุ โดยวิธีเฉพาะเจาะจง | 2.82 | .98 | ปานกลาง |
| 5. ท่านเข้าใจระเบียบการจัดซื้อจัดจ้างพัสดุ โดยวิธี e-market | 2.45 | 1.12 | น้อย |
| 6. ท่านเข้าใจระเบียบการจัดซื้อจัดจ้างพัสดุ โดยวิธี e-bidding | 2.42 | 1.12 | น้อย |
| 7. คณะควรมีเอกสารหรือคู่มือขั้นตอนในการจัดซื้อจัดจ้างที่เข้าใจง่าย | 4.40 | .81 | มาก |
| 8. คณะควรมีมีแบบฟอร์มงานพัสดุออนไลน์ | 4.45 | .74 | มาก |
| 9. คณะควรมีสื่ออิเล็กทรอนิกส์สำหรับศึกษาระเบียบพัสดุ | 4.31 | .90 | มาก |
| 10. เจ้าหน้าที่พัสดุจัดหาพัสดุตรงตามที่กำหนด | 3.88 | .67 | มาก |
| 11. การเบิกจ่ายพัสดุท่านได้ส่งใบเบิกพัสดุทุกครั้ง | 4.22 | .64 | มาก |
| 12. พัสดุที่ใช้มีคุณภาพและตรงกับความต้องการของท่าน | 3.97 | .56 | มาก |
| 13. การเบิกจ่ายพัสดุของคณะมีระบบที่เหมาะสม | 3.60 | .77 | มาก |
| 14. การจัดซื้อจัดจ้างพัสดุของคณะเป็นไป ตามระเบียบจัดซื้อจัดจ้าง  ของภาครัฐ | 4.05 | .63 | มาก |
| 15. การควบคุมพัสดุของคณะมีความเหมาะสม | 3.60 | .81 | มาก |
| 16. การบำรุงรักษาพัสดุของคณะมีความเหมาะสม | 3.28 | 1.04 | ปานกลาง |
| 17. การตรวจสอบพัสดุของคณะมีความเหมาะสม | 3.57 | .91 | มาก |
| 18. ช่องทางติดต่อสื่อสารงานพัสดุของคณะมีความเหมาะสม | 3.60 | .77 | มาก |
| 19. สถานที่ให้บริการงานพัสดุของคณะมีความเหมาะสม | 3.68 | .71 | มาก |
| 20. การให้บริการของเจ้าหน้าที่พัสดุมีความเหมาะสม | 3.97 | .82 | มาก |
| 21. มีความโปร่งใสของผู้บริหารหรือกรรมการที่เกี่ยวข้องเกี่ยวกับการจัดซื้อจัดจ้าง | 4.05 | .63 | มาก |
| 22. กระบวนการซ่อมบำรุงรักษาพัสดุของคณะ รวดเร็ว และ มีคุณภาพ เหมาะสม | 3.05 | .99 | ปานกลาง |
| 23. การแต่งตั้งคณะกรรมการกำหนดรายละเอียดพัสดุมีความเหมาะสม | 3.74 | .85 | มาก |
| 24. การแต่งตั้งคณะกรรมการพิจารณาผลการประกวดราคา (e-bidding)  มีความเหมาะสม | 3.71 | .82 | มาก |
| 25. การแต่งตั้งคณะกรรมการตรวจรับพัสดุมีความเหมาะสม | 3.65 | .76 | มาก |
| โดยรวม | 3.56 | .81 | มาก |

จากตารางที่ 3 พบว่า บุคลากรคณะเภสัชศาสตร์มีความคิดเห็นในสภาพปัจจุบันต่องานพัสดุ โดยรวมอยู่ในระดับมาก (= 3.56, S.D. = .81) เมื่อพิจารณาเป็นรายข้อ อยู่ในระดับมาก จำนวน 18 ข้อ อยู่ในระดับปานกลาง จำนวน 5 ข้อ อยู่ในระดับน้อย จำนวน 2 ข้อ ข้อที่มีค่าเฉลี่ยมากที่สุด ได้แก่ ข้อ 8 คณะควรมีมีแบบฟอร์มงานพัสดุออนไลน์ รองลงมา ข้อ 7 คณะควรมีเอกสารหรือคู่มือขั้นตอนในการจัดซื้อจัดจ้างที่เข้าใจง่าย อยู่ในระดับมาก ข้อที่มีค่าเฉลี่ยน้อยที่สุด ได้แก่ ข้อ 6 ท่านเข้าใจระเบียบการจัดซื้อจัดจ้างพัสดุ โดยวิธี e-bidding อยู่ในระดับน้อย

ตารางที่ 4 ความคิดเห็นของบุคลากรของการมีส่วนร่วมที่มีต่องานพัสดุ

|  |  |  |  |  |
| --- | --- | --- | --- | --- |
| รายการ |  | S.D. | ระดับความคิดเห็น | |
| 1. ท่านมีส่วนร่วมในการจัดทำคำขอตั้งงบประมาณ | 3.54 | .91 | มาก |
| 2. ท่านมีส่วนร่วมการวางแผนในการจัดซื้อ/จัดจ้าง | 3.34 | .96 | ปานกลาง |
| 3. ท่านมีส่วนร่วมการเป็นกรรมการจัดทำรายละเอียดครุภัณฑ์ | 3.34 | .99 | ปานกลาง |
| 4. ท่านมีส่วนร่วมในการเป็นกรรมการตรวจสอบพัสดุ | 3.60 | .88 | มาก |
| 5. ท่านเคยเช็คครุภัณฑ์ที่ท่านครอบครอง | 4.60 | 6.58 | มากที่สุด |
| 6. ท่านมีส่วนร่วมในการสืบราคาตามท้องตลาด | 3.00 | 1.21 | ปานกลาง |
| 7. ท่านมีส่วนร่วมในการจัดซื้อโดยวิธีเฉพาะเจาะจง | 3.00 | 1.30 | ปานกลาง |
| 8. ท่านมีส่วนร่วมในการจัดซื้อโดยวิธี e-market | 2.51 | 1.24 | ปานกลาง |
| 9. ท่านมีส่วนร่วมในการจัดซื้อโดยวิธี e-bidding | 2.48 | 1.31 | น้อย |
| 10. ท่านมีส่วนร่วมการเป็นกรรมการประเมินราคาพัสดุที่ขายทอดตลาด | 2.57 | 1.19 | ปานกลาง |
| 11. ท่านมีส่วนร่วมการเป็นกรรมการขายทอดตลาด | 3.68 | 6.95 | มาก |
| 12. ท่านมีส่วนร่วมการเป็นกรรมการสอบหาข้อเท็จจริงกรณีพัสดุชำรุด เสื่อมสภาพ | 2.34 | 1.23 | น้อย |
| 13. ท่านมีส่วนร่วมการตรวจสอบการจัดซื้อ/จัดจ้างพัสดุ | 2.94 | 1.34 | ปานกลาง |
| 14. ท่านมีส่วนร่วมในการวางแผนในการจัดหาพัสดุประจำปี | 3.11 | 1.27 | ปานกลาง |
| 15. ท่านมีส่วนร่วมในการตรวจสอบพัสดุประจำปี | 2.97 | 1.27 | ปานกลาง |
| โดยรวม | 3.93 | 1.91 | มาก |

จากตารางที่ 4 พบว่า บุคลากรคณะเภสัชศาสตร์ มีความคิดเห็นในสภาพปัจจุบันของการมี  
ส่วนร่วมที่มีต่องานพัสดุ โดยรวมอยู่ในระดับมาก (= 3.93, S.D. = 1.91) เมื่อพิจารณาเป็นรายข้อ   
อยู่ในระดับมากที่สุด จำนวน 1 ข้อ อยู่ในระดับมาก จำนวน 3 ข้อ อยู่ในระดับปานกลาง จำนวน 9 ข้อ อยู่ในระดับน้อย จำนวน 2 ข้อ ข้อที่มีค่าเฉลี่ยมากที่สุด ได้แก่ ข้อ 5 ท่านเคยเช็คครุภัณฑ์ที่ท่านครอบครอง อยู่ในระดับมากที่สุด รองลงมา ข้อ 11 ท่านมีส่วนร่วมการเป็นกรรมการขายทอดตลาด   
อยู่ในระดับมาก ข้อที่มีค่าเฉลี่ยน้อยที่สุด ได้แก่ 12 ท่านมีส่วนร่วมการเป็นกรรมการสอบหาข้อเท็จจริงกรณีพัสดุชำรุด เสื่อมสภาพ อยู่ในระดับน้อย

**สรุปผล**

การพัฒนาการบริหารงานพัสดุแบบมีส่วนร่วมเพื่อพัฒนาการบริหารงานพัสดุ คณะเภสัชศาสตร์ มหาวิทยาลัยมหาสารคาม ใช้หลักและวิธีการของการวิจัยปฏิบัติการ ตามแนวคิดของ Kemmis และ McTaggart เพื่อใช้ในการวิจัยประกอบด้วย การวางแผน (Planning) การปฏิบัติ (Action) การสังเกต (Observation) และการสะท้อนผล (Reflection) โดยใช้กลยุทธ์การประชุมเชิงปฏิบัติการ การศึกษาจากระเบียบ และการนิเทศภายใน ทั้ง 2 วงรอบ สรุปผลได้ดังนี้

1. ผลศึกษาสภาพปัญหางานพัสดุคณะเภสัชศาสตร์ มหาวิทยาลัยมหาสารคาม มีรายละเอียดการดำเนินกิจกรรมดังต่อไปนี้

การใช้กลยุทธ์คือการใช้แบบสอบถาม การประชุมเชิงปฏิบัติการ และศึกษาจากระเบียบ โดยกลุ่มผู้ร่วมวิจัยและกลุ่มผู้ให้ข้อมูลเพิ่มเติมมีเป้าหมายเพื่อให้รู้สภาพปัญหาและความต้องการในการพัฒนาเกี่ยวกับงานพัสดุ ซึ่งเครื่องมือที่ในการรวบรวมข้อมูลคือ แบบสอบถาม แบบบันทึกการประชุม แบบสัมภาษณ์ และแบบสังเกต พบว่า การงานพัสดุคณะเภสัชศาสตร์มีปัญหาอยู่ 3 ด้านคือ

1.1 ด้านผู้ปฏิบัติงาน พบว่า ผู้ปฏิบัติงานทำงานล่าช้า การทำงานมีขั้นตอนหลายขั้นตอน ทางแก้ไขควรมีแบบฟอร์มออนไลน์ จัดทำขั้นตอนการทำงาน เพื่อแสดงให้เห็นขั้นตอนการทำงานอย่างชัดเจนและเหมาะสมต่อการทำงานในปัจจุบัน

1.2 ด้านระเบียบพัสดุ พบว่า ระเบียบมีการเปลี่ยนแปลงจากระเบียบสำนักนายกรัฐมนตรีว่าด้วยการพัสดุ พ.ศ. 2535 เป็น พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ทำให้ผู้ปฏิบัติงานต้องศึกษา สอบถาม พรบ.ที่มีการเปลี่ยนแปลงพร้อมการปฏิบัติงาน ส่งผลให้ทำงานได้ล่าช้า และผู้ปฏิบัติ ไม่สามารถถ่ายทอดความรู้ให้ผู้เกี่ยวข้องได้ชัดเจน แนวทางแก้ไขควรมีการฝึกอบรมให้ แก่เจ้าหน้าที่ปฏิบัติงานให้เข้าใจในระเบียบเพื่อในมาให้ในการปฏิบัติให้มีประสิทธิภาพมากยิ่งขึ้น

1.3 ด้านระบบอิเล็กทรอนิกส์ งานพัสดุต้องเข้าระบบอิเล็กทรอนิกส์เพื่อใช้สำหรับในการจัดซื้อจัดจ้าง อาทิ ระบบ e-GP เป็นระบบจัดซื้อจัดจ้างภาครัฐ   
ซึ่งระบบทำงานล่าช้าเป็นอย่างมาก เนื่องจากเป็นระบบที่ใช้ทั้งประเทศ แนวทางแก้ไข ต้องเข้าระบบในช่วงเวลานอกราชการ เนื่องจากในช่วงเวลานั้นระบบจะเร็วขึ้น เพราะมีเจ้าหน้าที่เลิกงาน และระบบ e-RP มหาวิทยาลัยมหาสารคามพัฒนาขึ้นสำหรับบริหารงบประมาณ ซึ่งเป็นระบบใหม่แทนระบบ MIS เดิม ระบบ e-RP การทำงานยังไม่ค่อยครอบคลุมการทำงาน ผู้ปฏิบัติงานต้องประสานงานกับผู้ที่พัฒนาระบบตลอดเวลา ส่งผลให้การทำงานล่าช้า

2. ส่วนความคิดเห็นของบุคลากรต่อสภาพปัจจุบัน ปัญหา และความต้องการการมีส่วนร่วมงานพัสดุ คณะเภสัชศาสตร์ มหาวิทยาลัยมหาสารคาม มีบุคลากรภายในคณะเภสัชศาสตร์ ที่เป็นกลุ่มเป้าหมาย จำนวน 88 คน มีผู้ตอบแบบสอบถาม จำนวน 35 คน (ร้อยละ 39.77) มีความคิดเห็น ดังนี้

2.1 บุคลากรมีความคิดเห็นในสภาพปัจจุบันต่องานพัสดุ โดยรวมอยู่ในระดับมาก หากพิจารณาเป็นรายข้ออยู่ในระดับมาก ได้แก่ คณะควรมีมีแบบฟอร์มงานพัสดุออนไลน์ รองลงมา คณะควรมีเอกสารหรือคู่มือขั้นตอนในการจัดซื้อจัดจ้างที่เข้าใจง่าย และคณะควรมีสื่ออิเล็กทรอนิกส์สำหรับศึกษาระเบียบพัสดุ

2.2 บุคลากรมีความคิดเห็นในสภาพปัจจุบันของการมีส่วนร่วมที่มีต่องานพัสดุ โดยรวมอยู่ในระดับมาก หากพิจารณาเป็นรายข้ออยู่ในระดับมากที่สุด อยู่ในระดับมากที่สุด ได้แก่ เคยเช็คครุภัณฑ์ที่ท่านครอบครอง รองลงมา อยู่ในระดับมาก ประกอบด้วย การมีส่วนร่วมการเป็นกรรมการขายทอดตลาด และการมีส่วนร่วมในการเป็นกรรมการตรวจสอบพัสดุ

3. ผลการพัฒนาระบบการบริหารงานพัสดุ   
คณะเภสัชศาสตร์ มหาวิทยาลัยมหาสารคาม   
แบบมีส่วนร่วม

ในวงรอบที่ 2 ใช้กลยุทธ์การนิเทศภายในเพื่อประเมินผลตามสภาพจริง พบว่า

3.1 ด้านผู้ปฏิบัติงาน พบว่า เจ้าหน้าที่พัสดุได้

จัดทำขั้นตอนการจัดซื้อจัดจ้าง จัดทำแบบฟอร์มออนไลน์

3.2 ด้านระเบียบพัสดุ พบว่า ผู้ปฏิบัติงานพัสดุภายในคณะเภสัชศาสตร์ ได้มีจัดประชุมแลกเปลี่ยนเรียนรู้ระเบียบข้อบังคับที่เกี่ยวข้อง ทำให้เข้าใจระเบียบพัสดุมากยิ่งขึ้น รวมทั้ง ผู้วิจัยได้นำระเบียบพัสดุให้ดาวน์โหลดไว้ในเว็บไซต์คณะ เพื่อสามารถอ่านเพิ่มเติม

3.3 ด้านระบบอิเล็กทรอนิกส์ งานพัสดุได้เข้าระบบ e-GP ในช่วงเวลาพักเที่ยงและเวลาหลังเลิกงาน ทำให้สามารถเข้าระบบได้รวดเร็วขึ้น รวมทั้งสะท้อนปัญหาเกี่ยวกับระบบ e-RP ให้ผู้พัฒนาระบบให้ทำงานได้มีประสิทธิภาพมากยิ่งขึ้น

สรุปผลการวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุ คณะเภสัชศาสตร์ มหาวิทยาลัยมหาสารคาม ได้มีการพัฒนางานพัสดุอย่างต่อเนื่อง ทำให้การปฏิบัติงานมีประสิทธิภาพมากยิ่งขึ้นตรงตามวัตถุประสงค์ของผู้วิจัย แม้ว่าอาจจะมีปัญหาเหลือที่ต้องให้แก้ไข ซึ่งต้องมีการปรับปรุง พัฒนางานพัสดุให้ดียิ่งขึ้นอีกต่อไป

**อภิปรายผล**

จากการวิจัยเรื่องการวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุ คณะเภสัชศาสตร์ มหาวิทยาลัยมหาสารคาม โดยใช้กลยุทธ์การประชุมเชิงปฏิบัติการ การศึกษาจากระเบียบ และการนิเทศภายใน เมื่อครบ 2 วงรอบแล้ว ทำให้งานพัสดุ   
คณะเภสัชศาสตร์ มหาวิทยาลัยมหาสารคาม  
มีประสิทธิภาพ สามารถทำงานได้อย่างคล่องตัว ผู้ปฏิบัติงานมีความรู้ความเข้าใจในการปฏิบัติงานมากยิ่งขึ้น ซึ่งสอดคล้องกับผลการศึกษาของ เศรษฐพงษ์ สาลีโส [4] ได้ศึกษาวิจัยเรื่อง การพัฒนาระบบควบคุมพัสดุวิทยาการอาชีพเซกา อำเภอเซกา จังหวัดหนองคาย เป็นการวิจัยปฏิบัติการ พบว่า ขาดระบบควบคุมพัสดุที่ดี ขาดความรู้ความเข้าใจในการปฏิบัติงานตามขั้นตอนการดำเนินงานควบคุม พัสดุ

การดำเนินงานหลักฐานต่าง ๆ ไม่เป็นปัจจุบัน ไม่ถูกต้องตามระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม กลุ่มผู้ร่วมศึกษาค้นคว้าได้พัฒนาระบบควบคุมพัสดุ โดยใช้กลยุทธ์ในการพัฒนาคือประชุมเชิงปฏิบัติการ การนิเทศ กำกับติดตาม ปรากฏว่า กลุ่มผู้ร่วมศึกษาค้นคว้า ซึ่งดำเนินงานควบคุมพัสดุ มีความรู้ความเข้าใจในระบบควบคุมพัสดุสามารถปฏิบัติงานได้ถูกต้อง รวดเร็ว และเป็นปัจจุบัน และสอดคล้องกับงานวิจัยของ  
สายทอง ปัญญาทิพย์ [5] ได้ศึกษาวิจัยเรื่องการพัฒนาการบริหารงานพัสดุแบบมีส่วนร่วม คณะวิทยาการสารสนเทศ มหาวิทยาลัยมหาสารคาม   
 โดยใช้หลักวิจัยปฏิบัติการ (Action Research) ตามแนวคิดของ เคมมิส (Kemmis) และแม็กแท็กการ์ท (McTaggart) แบ่งเป็น 2 วงรอบ ผลการศึกษาพบว่า งานพัสดุคณะวิทยาการสารสนเทศมีปัญหาอยู่ 4 ด้านคือ 1) ด้านกฎ ระเบียบ ข้อบังคับ 2) ด้านเจ้าหน้าที่ผู้ปฏิบัติงาน 3) ด้านผู้รับบริการ 4) ด้านการควบคุม และบุคลากรภายในคณะมีความคิดเห็นในสภาพปัจจุบันต่องานพัสดุอยู่ในระดับปานกลาง และการพัฒนาการบริหารงานพัสดุ ในวงรอบที่ 2 ใช้กลยุทธ์นิเทศภายใน พบว่า ผู้ร่วมวิจัยได้จัดทำคู่มือระเบียบพัสดุ ขั้นตอน วิธีการทำงาน สามารถศึกษาแล้วเข้าใจได้ง่ายขึ้น มีความรู้ความเจ้าในระเบียบมากยิ่งขึ้น ทำให้ผู้ปฏิบัติงานทำงานได้อย่างมีประสิทธิภาพ

จากการใช้กลยุทธ์ การวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุ คณะเภสัชศาสตร์ มหาวิทยาลัยมหาสารคาม สามารถอภิปรายผลได้ดังนี้

1. จากการใช้กลยุทธ์การประชุมเชิงปฏิบัติการ   
กลุ่มผู้ร่วมวิจัยและผู้ให้ข้อมูลเพิ่มเติมได้ประชุมเชิงปฏิบัติการในการศึกษาสภาพ ปัญหา ทำให้บุคลากรที่เกี่ยวข้อง ได้ทราบถึงปัญหา เข้าใจขั้นตอนการทำงาน ระเบียบ วิธีปฏิบัติ มีทักษะในการปฏิบัติงานมากขึ้น

2. จากการใช้กลยุทธ์การศึกษาจากระเบียบ ซึ่งเป็นการศึกษาข้อมูลและการปฏิบัติงานตามขั้นตอน ระเบียบ มหาวิทยาลัยมหาสารคาม และแนวทางปฏิบัติของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ทำให้กลุ่มผู้ร่วมวิจัยมีความรู้ความเข้าใจในการปฏิบัติงานมากยิ่ง สามารถนำความรู้ไปใช้ในการปฏิบัติงาน

3. จากการใช้กลยุทธ์นิเทศภายใน โดยผู้วิจัยออกไปนิเทศภายใน เพื่อประเมินผลตามสภาพจริง   
ทำให้ได้ข้อมูลเพิ่มเติมเกี่ยวกับการปฏิบัติงาน ซึ่งผู้ปฏิบัติงานได้นำความรู้ ความเข้าใจ มาปฏิบัติงานด้านพัสดุได้อย่างมีประสิทธิภาพ ซึ่งสอดคล้องกับหลักการนิเทศภายในที่ วไลรัตน์ บุญสวัสดิ์ [6] ได้กล่าวไว้ว่า การนิเทศภายในเป็นกิจกรรมที่ต้องอาศัยความร่วมมือระหว่างผู้บริหาร ผู้ให้นิเทศและผู้รับการนิเทศ   
การนิเทศภายในจะประสบผลสำเร็จตามจุดมุ่งหมายจำเป็นต้องใช้ความสามารถในการคาดหมายเหตุการณ์ต่าง ๆ อย่างแม่นยำ โดยอาศัยข้อสนเทศและหลักวิชาการต่าง ๆ กล่าวคือ ต้องมีการวางแผนการนิเทศ การวางแผน คือ การคาดการณ์ หรือกำหนดการณ์เกี่ยวกับการดำเนินงานในอนาคตขององค์การอย่างมีประสิทธิภาพ ซึ่งประกอบด้วย แผนงาน งานโครงการ และกิจกรรมสำหรับกระบวนการวางแผนงานนิเทศการศึกษา

จากการวิจัยเชิงปฏิบัติการแบบมีส่วนร่วมเพื่อพัฒนาการบริหารงานพัสดุ คณะเภสัชศาสตร์ มหาวิทยาลัยมหาสารคาม ที่ดำเนินการในครั้งนี้ ถือว่าประสบความสำเร็จได้บรรลุเป้าหมายที่ตั้งไว้คือ เพื่อศึกษาสภาพปัญหางานพัสดุคณะเภสัชศาสตร์ มหาวิทยาลัยมหาสารคาม และเพื่อพัฒนาระบบการบริหารงานพัสดุ คณะเภสัชศาสตร์ มหาวิทยาลัยมหาสารคาม แบบมีส่วนร่วม ทำให้ผู้วิจัยได้ทราบถึงสภาพปัญหา การมีส่วนร่วม และความต้องการในการมีส่วนร่วมของบุคลากรภายในคณะเภสัชศาสตร์ รวมถึงวิธีการ แนวทางการแก้ไขปัญหา การพัฒนาระบบงานงานพัสดุให้มีประสิทธิภาพมากยิ่ง จากผู้ร่วมวิจัย ผู้ให้ข้อมูลเพิ่มเติม เป็นผู้มีส่วนร่วมในการวางแผน ร่วมกันปฏิบัติงาน ร่วมสังเกตการณ์ ร่วมเป็นผู้ให้ข้อมูล และร่วมสะท้อนผลการดำเนินงาน เพื่อนำข้อบกพร่องไปปรับปรุงพัฒนาให้เกิดประสิทธิภาพและเกิดประสิทธิผลมากยิ่งขึ้น ซึ่งจะเป็นกลไกที่จะสนับสนุนการบริหารจัดการงานพัสดุ คณะเภสัชศาสตร์ มหาวิทยาลัยมหาสารคาม ให้มีประสิทธิภาพต่อไป

**กิตติกรรมประกาศ** ขอขอบคุณ คณะเภสัชศาสตร์ มหาวิทยาลัยมหาสารคาม ที่สนับสนุนทุนวิจัยในครั้งนี้

ขอขอบคุณ ผู้ช่วยศาสตราจารย์ ดร.เภสัชกรหญิงคัทลียา เมฆจรัสกุล ผู้ช่วยศาสตราจารย์ ดร.วนิดา   
ไทรชมภู และนางสายทอง ปัญญาทิพย์ ที่กรุณาเป็นผู้เชี่ยวชาญตรวจสอบความถูกต้องของเครื่องมือที่ใช้ในการวิจัย ตลอดจนให้คำแนะนำที่เป็นประโยชน์ต่อการวิจัย และขอขอบคุณ ผู้บริหาร ผู้ร่วมวิจัย บุคลากรคณะเภสัชศาสตร์ มหาวิทยาลัยมหาสารคาม ที่ใช้ความร่วมมือในการทำวิจัยในครั้งนี้

**เอกสารอ้างอิง**

[1] ราชกิจจานุเบกษา. (2560). **พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560.** เล่ม 134 ตอนที่ 24ก, 24 กุมภาพันธ์ 2560.

[2] Kemmis, S. and McTaggart, R. (1988).

**The Action Research Planner.** Melbourne:

Deakin University Press.

[3] บุญชม ศรีสะอาด. (2543). **การวิจัยเบื้องต้น**. พิมพ์ครั้งที่ 6. สุวีริยาสาส์น, กรุงเทพฯ.

[4] เศรษฐพงษ์ สาลีโส. (2552) .**การพัฒนาระบบควบคุมพัสดุ วิทยาการอาชีพเซกา อำเภอเซกา จังหวัดหนองคาย เป็นการวิจัยปฏิบัติการ**. [การศึกษาค้นคว้าอิสระปริญญาการศึกษามหาบัณฑิต]. มหาวิทยาลัยมหาสารคาม, มหาสารคาม.

[5] สายทอง ปัญญาทิพย์. (2554). **การพัฒนาการบริหารงานพัสดุแบบมีส่วนร่วม คณะวิทยาการสารสนเทศ มหาวิทยาลัยมหาสารคาม**. รายงาน  
การวิจัย คณะวิทยาการสารสนเทศ มหาวิทยาลัยมหาสารคาม, มหาสารคาม

[6] วไลรัตน์ บุญสวัสดิ์. (2536). **หลักการนิเทศการศึกษา**. พรศิว, กรุงเทพฯ.

.